**NOTĂ INFORMATIVĂ**

la proiectul Hotărârii Guvernului cu privire la Instituția publică

„Camera de Stat pentru Supravegherea Marcării”

|  |
| --- |
| **1. Denumirea autorului şi, după caz, a participanților la elaborarea proiectului** |
| Proiectul hotărârii Guvernului cu privire la Instituția publică „Camera de Stat pentru Supravegherea Marcării” este elaborat de către Ministerul Finanțelor. |
| **2. Condiţiile ce au impus elaborarea proiectului de act normativ şi finalitățile urmărite** |
| Proiectul hotărârii Guvernului cu privire la Instituția publică „Camera de Stat pentru Supravegherea Marcării” a fost elaborat în contextul prevederilor art. 19 alin. (3) lit. b) din Legea nr.246/2017 cu privire la întreprinderea de stat și întreprinderea municipală, potrivit cărora, Guvernul, în termen de pînă la 24 de luni de la intrarea în vigoare a legii prenotate, urma să iniţieze reorganizarea întreprinderilor de stat în alte forme juridice de organizare prevăzute de legislaţie. Totodată, necesitatea elaborării proiectului este impusă de modificările operate prin Legea nr.140/2018 pentru modificarea si completarea unor acte legislative în Legea nr.282/2004 privind regimul metalelor prețioase și pietrelor prețioase în partea ce vizează modul de organizare și funcționare a structurii organizaționale responsabile de supravegherea marcării de stat. |
| **3. Principalele prevederi ale proiectului şi evidenţierea elementelor noi** |
| Proiectul prevede:  - reorganizarea Întreprinderii de Stat „Camera de Stat pentru Supravegherea Marcării de pe lîngă Ministerul Finanțelor” prin transformare în Instituția publică „Camera de Stat pentru Supravegherea Marcării”, al cărei fondator este Ministerul Finanțelor.  Prin înființarea unei Instituții publice, ca persoană juridică, se va crea un organism similar Oficiilor de Marcare (Assay Office) din țările membre ale Uniunii Europene, Camerelor de Marcare ale țărilor CSI. Având în vedere importanța pe plan economic a operațiunilor cu metale prețioase și pietre prețioase, domeniu sensibil cu un nivel ridicat al contrafacerilor și mai ales a evaziunii fiscale, este imperios necesar asigurarea în continuare a funcționalității instituției independente ce prestează servicii în domeniul supravegherii marcării de stat.  Instituția publică ca autoritate competentă, va exercita funcțiile exclusive ale statului în domeniul probării, marcării, inclusiv expertizării articolelor din metale prețioase la solicitarea organelor de drept, conform Legii nr. 282/2004 privind regimul metalelor prețioase și pietrelor prețioase.  Prin urmare, conform art. 15 al Legii nr. 308/2017 cu privire la prevenirea și combaterea spălării banilor și finanțării terorismului, instituția publică nou formată va exercita funcțiile de supraveghere pentru entități care practică activitate de întreprinzător în domeniul metalelor prețioase.  Camera de Stat pentru Supravegherea Marcării ca Instituție publică va dispune de autonomie financiară. Activitatea instituției se va efectua din contul veniturilor colectate de la prestarea serviciilor, conform tarifelor aprobate de către Guvern.  - aprobarea Statutului Instituţiei publice „Camera de Stat pentru Supravegherea Marcarii”;  - aprobarea modificărilor şi completărilor ce se operează în unele hotărîri ale Guvernului, reieșind din reorganizarea întreprinderii vizate. |
| **4. Fundamentarea economico-financiară** |
| Implementarea proiectului de lege nu implică alocarea de mijloace financiare din contul bugetului de stat, deoarece cheltuielile ce ţin de disponibilizarea personalului se vor efectua din contul veniturilor proprii ale persoanei juridice reorganizate. |
| **5. Modul de încorporare a actului în cadrul normativ în vigoare** |
| Proiectul propus este un proiect de Hotărîre a Guvernului ce presupune modificarea următoarelor Hotărîri ale Guvernului:   * Hotărîrea Guvernului nr.769/1995 cu privire la aprobarea Regulilor de achiziţionare de la populație a metalelor prețioase și a pietrelor prețioase ce se conțin în articole și resturi; * Hotărîrea Guvernului nr.261/1996 cu privire la aprobarea Regulilor comerțului cu amănuntul, recepționării, păstrării și evidenței articolelor din metale prețioase și pietre prețioase; * Hotărîrea Guvernului nr.892/2001 cu privire la supravegherea marcării de stat; * Hotărîrea Guvernului nr.972/2001 pentru aprobarea Regulamentului cu privire la modul de evidenţă, evaluare şi vînzare a bunurilor confiscate, fără stăpîn, sechestrate uşor alterabile sau cu termen de păstrare limitat, a corpurilor delicte, a bunurilor trecute în posesia statului cu drept de succesiune şi a comorilor. * Hotărîrea Guvernului nr.743/2002 cu privire la salarizarea angajaților din unitățile cu autonomie financiară; * Hotărîrea Guvernului nr.1265/2008 cu privire la reglementarea activității Ministerului Finanțelor; * Hotărîrea Guvernului nr.446/2009 pentru aprobarea Regulamentului privind expertizarea metalelor preţioase, pietrelor preţioase şi a articolelor din ele. |
| **6. Avizarea şi consultarea publică a proiectului** |
| În scopul respectării prevederilor Legii nr. 239-XVI din 13 noiembrie 2008 privind transparența în procesul decizional, pe pagina oficială a Ministerului Finanțelor, directoriul ,,Transparența decizională/ Procesul decizional” a fost plasat anunțul privind inițierea procesului de elaborare a proiectului, precum și urmează a fi plasat anunțul privind organizarea consultărilor publice pe marginea acestuia. |

**MINISTRU Octavian ARMAȘU**